En a mitolochía popular, o estrucio ye famoso por amagar a cabeza adintro de l'arena malas que siente o primer sinyal de periglo. Manimenos, no s'han rechistrau observacions d'iste comportamiento, encara que se sabe que os muixons meten a cabeza y o cuello en tierra ta pareixer más poca cosa quan s'amana un predador. Quan se sienten menazaus os estrucios pueden plegar a ferir graument a os suyos atacants, con calces d'as suyas fortals garras.